આ રૅલી સવારે દસ વાગ્યે ઘાટકોપર (ઈસ્ટ)ના ગારોડિયાનગરમાં આવેલા સતી કૃપા શૉપિંગ સેન્ટર પાસેથી નીકળી હતી. આ રૅલીને જોવા અને પરાગ શાહને શુભેચ્છા આપવા ઠેર-ઠેર માનવમહેરામણ ભેગો થયો હતો. ઘાટકોપર (ઈસ્ટ)ના રાજમાગોર્ પરથી આ રૅલી પસાર થઈ હતી. સિક્સ્ટી ફીટ રોડ પર ચાર ફિરકાઓના જૈન સંઘો, JITOના શ્રેષ્ઠીવર્યો, જૈન જાગૃતિ સેન્ટરોના પદાધિકારીઓ અને સભ્યો અને કચ્છી-ગુજરાતી જૈન સમાજો તરફથી પરાગ શાહ અને જૈન અગ્રણી રમેશ મોરબિયાનું માથે ટોપી પહેરાવીને સન્માન કરવામાં આવ્યું હતું.